Геня і Эдуард Вештарты ўсё жыццё былі разам. Разам працавалі, разам адпачывалі. Адзін для аднаго яны змаглі стаць не проста мужам і жонкай, а яшчэ і лепшымі сябрамі. Дзеці кажуць, што іх бацькі зусім розныя. Тата больш эмацыянальны, рухавы і хуткі, маці больш стрыманая і ўраўнаважаная. Але адзін у адным яны знайшлі таго самага роднага і блізкага чалавека, якога ў сваім жыцці шукае кожны, але знаходзяць далёка не ўсе.